|  |  |  |  |
| --- | --- | --- | --- |
| Faglig råd for elektrofag Adresse: Utdanningsdirektoratet, Postboks 9359 Grønland, 0135 OSLO  Sekretær: Knut Maarud, telefon sentralbord: 23 30 12 00 Telefon direkte: 23 30 13 19 Mobil: 96 23 24 68 E-post: [post@udir.no](mailto:post@udir.no) [kma@utdanningsdirektoratet.no](mailto:kma@utdanningsdirektoratet.no)  Hjemmeside: [www.utdanningsdirektoratet.no](http://www.utdanningsdirektoratet.no) <https://fagligerad.no/> |  | Referat oppdatert:  02.01.2019 | Beskrivelse: Elektro.png |

# Referat fra møte 8-2018 i Faglig råd for elektrofag.

Onsdag 5. desember kl 10.00-16.00

Utdanningsdirektoratet, møterom 4

|  |  |  |
| --- | --- | --- |
|  | | |
|  | **Til stede**: | **Organisasjon:** |
| Arb t | Are Solli (leder) | EL og IT - forbundet |
| Arb g | Svein Harald Larsen | Nelfo |
| Arb g | Thor Egil Johansen | Energi Norge |
| Arb g | Alf Inge Fillingsnes | Spekter |
| Arb t | Knut Hamletsen(vara for Monica Derbakk) | EL og IT - forbundet |
| P.pers | Ole Edvard Antonsen | Utdanningsforbundet |
| P.pers | Inger Vagle | Utdanningsforbundet |
| P.pers | Øystein Fagerli | Skolenes Landsforbund |
| KS | Hans Jacob Edvardsen | KS (skoleeier) |
| Arb g | Stig Rath (vara for Camilla Rise) | NHO/BNL (NHO Luftfart) |
| EO | Marte Osvold | Elevorganisasjonen |
| KS | Gunvor Eldegard (vara for Aina Berntsen) | KS |
| Arb t | Trond Våga | Industri og energi |
| Arb t | Stig Lundsbakken | Fellesforbundet |
| Arb t | Fred Løvlie | El og It forbundet |

**Observatør**

|  |  |
| --- | --- |
| Jens Harald Jensen | Nkom |
|  | |  | |  |  |

**Fra Utdanningsdirektoratet:**

|  |  |
| --- | --- |
| Knut Maarud | Avdeling for fagopplæring |
| Ivar Svensson | Avd læreplan |
| Frode Midtgård (til stede deler av møtet) | Avd læreplan |
| Trygve Trygstad | Koordinator for læreplanarbeidet |

**Forfall:**

|  |  |
| --- | --- |
| Kjetil Tvedt (vara kunne heller ikke) | Norsk Industri |
| Monica Derbakk (vara deltok) | El & It forbundet |
| Camilla Rise (vara deltok) | NHO luftfart (NHO/BNL) |
| Aina Berntsen (vara deltok) | KS |

**Dagsorden:**

|  |  |
| --- | --- |
| 70 - 2018 | Godkjenning av innkalling |
| 71 - 2018 | Uttalelse nr 2 til opplæringslovutvalget |
| 72 - 2018 | Fagprøvegruppas rapport |
| 73 - 2018 | Forslag til medlemmer i læreplangrupper |
| 74 - 2018 | Dronefaget – plassering i tilbudsstrukturen |
| 75 - 2018 | Læreplan vg1 elektrofag |
| 76 - 2018 | Yrkesretting av fellesfagene norsk og engelsk |
| 77 - 2018 | Møteplan 2019 |
| 78 - 2018 | Orienteringssaker |
| 79 - 2018 | Eventuelt |

**Kjøreplan:**

|  |  |
| --- | --- |
| 10.00 | Fellesmøte  Orientering om implementering av tilbudsstrukturen og nye læreplaner Yrkesfagspesifikke deler i læreplanene i norsk og engelsk |
| 11.00 | Lunsj |
| 11.45 | Møtestart |
| 16.00 | Møteslutt |
| 17.00 | Middag, Cafe Sorgenfri Bryggetorget 4, 0250 Oslo |

|  |  |
| --- | --- |
| 70 – 2018 | **Godkjenning av innkalling.**  Innkalling og referat finnes her: <http://fagligerad.no/frel/innkallinger-og-referater/>  *Vedtak:*  *Innkallingen godkjent* |
| 71 – 2018 | **Uttalelse til opplæringslovutvalget**  Regjeringen etablerte 22. september 2017 Opplæringslovutvalget. Utvalget har fått i oppgave å se på regelverket for grunnskolen og videregående opplæring. Av mandatet framgår det at lovutvalget skal foreslå:  • ny opplæringslov • forskriftshjemler og føringer for innholdet i forskriftsreguleringen • overordnede prinsipper for regelstyring av grunnopplæringens område.  Utvalget skal levere forslag til et nytt regelverk innen 1. desember 2019. Utvalget er nå i en kunnskapsinnhentingsfase og ønsker innspill til arbeidet.  <https://www.opplaringslovutvalget.no/>  Rådet vedtok i forrige møte at AU skulle ferdigstille en uttalelse til utvalget. Det har det ikke vært tid til. Nytt utkast til uttalelse følger derfor vedlagt. Evt endringsforslag må sendes sekretæren i forkant av møtet.  Uttalelsen ble diskutert. På bakgrunn av diskusjonen ble det besluttet å sende inn uttalelsen i to omganger:   * Spørsmål som er stilt til SRY har svarfrist i november. Svar på disse ble etter behandling i oktobermøtet oversendt til lovutvalget, inkludert forslag fra Hans Jacob Edvardsen om regelverksendringer om godkjenning av lærebedrifter knyttet til opplæringskontor. Uttalelsen kan leses på utvalgets hjemmeside [her](https://www.opplaringslovutvalget.no/files/2018/11/Faglig-råd-for-elektrofag-vedlegg-2.pdf) * Rådet ba om at øvrige punkter i uttalelsen skulle bearbeides av arbeidsutvalget og legges fram til ny behandling i rådets møte 05.12.2018.   Arbeidsutvalget vil også ta stilling til på hvilken måte fagprøvegruppas rapport skal presenteres for lovutvalget.  *Vedtak:*  *AU innarbeider kommentarene fra rådsbehandlingen og oversender uttalelsen til lovutvalget* |
| 72-2018 | **Fagprøvegruppas rapport – videre behandling**  Faglig råd for elektrofag har i utviklingsredegjørelsen foreslått en gjennomgang av prøvenemndenes og bransjenes erfaringer for fagprøvene med utgangspunkt i elektrofagene. Rådet nedsatte i møte 02.11.2017 en arbeidsgruppe med følgende sammensetting:   1. Hans Jacob Edvardsen (leder) 2. Inger Vagle 3. Åge Lauritzen 4. Are Solli 5. Ole Edvard Antonsen 6. Anna Hellesnes 7. Thor Egil Johansen   I tillegg har representanter fra Faglig råd for teknikk og industriell produksjon og Faglig råd for bygg- og anleggsteknikk deltatt i arbeidet.  Rapporten ble presentert i møte 25.10.2018. Rådet vedtok at rapporten skulle sluttbehandles i møte 05.12.2018, og at arbeidsutvalget skulle ta stilling til på hvilken måte fagprøvegruppas rapport skal presenteres for lovutvalget.  Fra diskusjonen:   * Gunvor Eldegard kommenterte krav til kompetanse for prøvenemndsmedlemmer. * Rådet diskuterte pkt 13 om bruk av prøvestasjon. Rådet ønsker i utgangspunktet at alle prøver skal avvikles på en ordinær arbeidsplass, og ikke i en prøvestasjon. Dersom prøvestasjon likevel benyttes, må deler av prøven likevel kunne avvikles i lærebedriften. Det er viktig at prøvenemnda kan vurdere samhandling med kollegaer og andre fagarbeidere, kunne forholde seg til forstyrrelser og takle uforutsette hendelser – som ikke uten videre vil være mulig å gjøre i en prøvestasjon.   *Vedtak:*   1. *Faglig råd for elektrofag slutter seg til fagprøvegruppas 19 forslag, med endringer som ble gjort i møtet. Forslaget, med rådets endringer innarbeidet, er gjengitt under.* 2. *Det inviteres til et felles møte for AU i TIP, BA og EL for å diskutere en spredningsstrategi av rapporten. Leder av fagprøvegruppa inviteres til møtet.* 3. *Rådet foreslår et fellesmøte med TIP og BA 25.2018 (evt 24.04.) hvor rapporten presenteres for lovutvalget.*   *Faglig råd for elektrofag anbefaler:*   1. *at forskrift til opplæringsloven §3-53 1. ledd (tidligere §3-57 1.ledd endret FOR-2018-10-11-1613) endres og blir som følger: «Prøvenemnda har ansvaret for utforminga av fag- og svenneprøva. Prøva skal utformas for å prøve kandidatens kunnskaper, ferdigheter, generelle kompetanse og læreplanens læringsutbyttebeskrivelse. Lærebedriften, eventuelt skolen som alternativ til opplæring i bedrift, kan komme med forslag til arbeidsoppgaver.» kap.4* 2. *at i den enkelte forskrift/læreplan gis en presisering på vurdering av de generelle læringsutbyttebeskrivelsene og læreplanens egen spesifikke læringsutbyttebeskrivelse. Kap.5* 3. *at det utredes og vurderes tiltak for hvordan fremtidens kompetanser kan innarbeides generelt i yrkesfagene kap.6* 4. *at omfanget av prøven må defineres ut fra fagets egenart. Omfanget beskrives som et minimum antall dager i løpet av en tidsperiode. Kap.6* 5. *at læreplangruppene fastsetter omfanget på sluttvurderingen når den enkelte læreplan utarbeides. Kap.6* 6. *at forskrift til opplæringsloven §3-52 1. ledd 2. setning (tidligere §3-56 1.ledd 2. setning endret FOR-2018-10-11-1613) endres og blir som følger: «Ho skal ha minst to medlemmer som har formell faglig kompetanse innenfor fagområdet, har oppdatert arbeidslivserfaring og er yrkesutøvende i faget». Kap.7* 7. *at forskrift til opplæringsloven §3-52 1. ledd (tidligere §3-56 1.ledd endret FOR-2018-10-11-1613) skal lyde: Fylkeskommunen skal sikre at prøvenemnda har tilfredsstillende kompetanse til å vurdere prøva og at det legges til rette for nemndenes vurderingsarbeid. Kap.7* 8. *Arbeidsgruppen anbefaler at partene i arbeidslivet sitt ansvar knyttet til oppnevning av prøvenemnder presiseres, og at partene gis et større ansvar med oppnevningen av prøvenemnder. Kap.8* 9. *at det utarbeides en nasjonal standard for prøvenemdenes kompetanse som blir en del av forskrift til opplæringsloven. Partene skal være sentrale i utarbeidelsen av en slik nasjonal læreplan gjennom SRY og de faglige rådene. Kap.9* 10. *at anvendelse av tilsyn og tilsynsperson utredes. At anvendelse kommer inn i en veiledning og at rollen eventuelt presiseres i den enkelte forskrift/læreplans vurderingsdel. Kap. 10* 11. *at den enkelte forskrift/læreplans vurderingsdel bør omtale vurderingselementer som inngår i det spesifikke faget. Kap. 10* 12. *at det utarbeides en nasjonal veiledning til fagprøvens organisering og gjennomføring og at eventuelt spesielle forhold presiseres i den enkelte forskrift/læreplans vurderingsdel. Kap. 10* 13. *at forskrift til opplæringslovens §3-48 3. ledd endras til: «Prøva skal normalt gjennomførast i den bedrifta lærlingen har hatt hovuddelen av opplæringa. Dersom prøva blir gjennomført i lærebedrifta, skal prøva tilpassast verksemda i bedrifta. Fylkeskommunen kan, etter å ha innhenta råd frå prøvenemnda, bestemme at deler av prøva skal haldast ein annan stad». Kap. 10* 14. *at forskrift til opplæringsloven §3-53 5. ledd 1. setning (tidligere §3-57 5. ledd 1. setning endret FOR-2018-10-11-1613) endres til: «Prøvenemnda kan i ein oppsummerande samtale til slutt stille spørsmål til fagleg avklaring knyttet til fagprøvens oppgave». Kap. 10* 15. *at det utredes og forskriftsfestes nærmere om yrkesutvalg, hvem som skal velges og deres rolle og mandat i kvalitetsarbeidet. Kap.11* 16. *at det innføres tydeligere føringer for organisering, innhold og vurdering på fagprøven. Presiseringene bør fremkomme i sentral forskrift §3-53 (tidligere §3-57 endret FOR-2018-10-11-1613) og i den enkelte læreplan. Det er viktig at endringer ikke går på bekostning av mulighetene for regional tilpasning der opplæringen har funnet sted (lærebedriften). Kap.12* 17. *Faglig råd elektro opprettholder sitt høringsinnspill knyttet til fagprøven november 2017. kap.13* 18. *at forskrift til opplæringsloven §3-56 1. ledd (tidligere §3-60 1. ledd endret FOR-2018-10-11-1613) endres til: «Prøvenemnda har ansvaret for at praksisbrevprøver og kompetanseprøver blir utarbeidde og vurderte». Kap 13* |
| 73-2018 | **Forslag til medlemmer i læreplangrupper**  I forbindelse med fagfornyelsen skal alle læreplaner gjennomgås. Dette innebærer en revisjon av det faglige innholdet, integrering av ny generell del av læreplanen osv. Læreplangruppene for VG1 startet arbeidet denne høsten, og skal sluttføre arbeidet i løpet av året. Utgangspunktet for arbeidet vil være rådets sluttkompetanser. Faglige råd skal foreslå medlemmer til læreplangrupper for VG2 og VG3Læreplangruppene er i utgangspunktet ikke partssammensatt. Rådet har likevel valgt å foreslå de fleste kandidater ut fra både kompetanse og organisasjonstilhørighet.  Liste over foreslåtte personer følger vedlagt. Rådet innstiller overfor direktoratet på de kandidater som bør velges. Lista bygger på vedtak i møte 17.10.2018. Dette er en sluttbehandling, men med mulighet for mindre justeringer  *Vedtak:*  *Faglig råd for elektrofag slutter seg til framlagte forslag på medlemmer til læreplangrupper for vg2 og vg3 i elektrofagene.* |
| 74-2018 | **Dronefaget – plassering i tilbudsstrukturen**  Nordland fylkeskommune, Andøya vgs. har i e-post til rådet og i brev til Utdanningsdirektoratet datert 30.05.2018 foreslått en ny nasjonal droneutdanning ved skolen. Skolen har allerede et tilbud innen romteknologi. Søknaden forutsetter tilbudet som et statlig finansiert landslinje.    Utdanningen er skissert som et 2+2 løp med fagbrev. Det skal bygge på vg1 elektrofag, med et nytt vg2 dronefag og et nytt vg3 droneoperatørfag. Rådet behandlet saken i møte 06.09.2018, og gjorde følgende vedtak:   1. *Faglig råd for elektrofag er opptatt av at det gis opplæring i ny teknologi og at nye næringer får dekket sine kompetansebehov. Det søkes om et eget vg2 dronefag som kun fører til vg3 droneoperatør.* 2. *Rådet anbefaler at det etableres en nasjonal droneutdanning. Rådet ber direktoratet nedsette læreplangruppe og videreutvikle forslag til læreplaner for nytt vg2 dronefag og et nytt vg3 droneoperatørfag. Vi vil i samråd med forslagsstiller komme med forslag til medlemmer i læreplangruppene.*   Som det framgår av vedlagt brev, ber Utdanningsdirektoratet rådet vurdere om faget kan plasseres innen det nye utdanningsprogrammet for IKT og media.  *Vedtak:*  *Faglig råd for elektrofag viser til forslag til læreplan for den nye droneutdanningen. Denne krever grunnleggende kompetanse innen elektro og elektronikk. Dette er kunnskaper som neppe vil bli dekket med den nye læreplanen for vg1 IKT og medieproduksjon, jf forslag til sentralt innhold.*  *Rådet er helt uenig i at dette bør legges til utdanningsprogrammet for IKT og medieproduksjon og mener derfor at vg1 elektro vil gi det beste grunnlaget for utdanning i faget. Rådet har også vært i kontakt med fagmiljøer på droneområdet og fått tilbakemeldinger om at det er helt nødvendig med elektro og elektronikk-kompetanse for å kunne operere som droneoperatør.* |
| 75-2018 | **Læreplan vg1 elektrofag**  Det skal utarbeides ny læreplan for vg1 elektrofag. I samarbeid med det faglige rådet har gruppa fått følgende sammensetting:   * Tage Rønning * Torstein Larsen * Lene Storrø * Lars Jakob Berg * Bjørnar Valstad   Trygve Trygstad er prosjektansatt som koordinator for arbeidet, og Ole Edvard Antonsen er oppnevnt som rådets kontaktperson i læreplanarbeidet. Trygve Trygstad orienterte om læreplangruppas arbeid. Ole Edvard Antonsen vil orienterte om læreplangruppens første forslag til kjerneområder.  *Vedtak:*  *Faglig råd for elektrofag tar saken til orientering. Eventuelle kommentarer sendes arbeidsutvalget via Udir.* |
| 76-2018 | **Yrkesretting av fellesfagene norsk og engelsk**  Fellesfag er norsk, engelsk, matematikk, naturfag og kroppsøving. Det er besluttet at fellesfagene skal yrkesrettes:   |  |  |  | | --- | --- | --- | | Norsk | Egen yrkesfaglig del av læreplanen på 20-30% | Kompetansemål til uttalelse nå | |  | Egen yrkesfaglig del av læreplanen på 20-30% | Kompetansemål til uttalelse nå | | Matematikk | Egen utdanningsprogram- spesifikk del av læreplanen på 20-30% | Foreløpig uttalelse sendt, jf vedlegg | | Naturfag | Egen yrkesfaglig del av læreplanen på 20-30% | Foreløpig uttalelse sendt, jf vedlegg | | Samfunnsfag | Felles læreplan, ingen yrkesfaglig del |  | | Kroppsøving | Felles læreplan, ingen yrkesfaglig del |  |   Faglig råd for elektrofag mener yrkesfaglige deler av læreplanene i fellesfagene vil styrke elektrofagene. Rådet har derfor foreslått utdanningsprogramspesifikk del (og ikke bare yrkesfaglig del) i alle fellesfagene, med unntak av gym og samfunnsfag (møte torsdag 16. april 2015). Rådet har ikke fått gjennomslag for dette.  SRY mener de faglige rådene bør ta stilling til om de foreslåtte målene gir god yrkesretting av norskfaget og engelskfaget. Videre bør rådene uttale seg om hvilke eksamensformer som vil være hensiktsmessige.  Læreplangruppene vil bruke tilbakemeldingene i sitt videre arbeid med læreplanutkastet. Vi ønsker derfor skriftlig tilbakemelding på spørsmål stilt i oversendt saksdokument. Frist 18.desember 2018.  *Vedtak:*   1. *AU utarbeider forslag til innspill fra rådet.* 2. *Faglig råd for elektrofag oppfordrer medlemmene av rådet til å gi innspill på forslagene med kopi til AU* |
| 77-2018 | **Møteplan 2019**     |  |  |  | | --- | --- | --- | | Arbeidsutvalgsmøter | Rådsmøter  Kl. 10.00-16.00 | SRY-møter | | Torsdag 31.01.2019 Møterom 3 | Torsdag 14.02.2019  Møterom 4 (ordinært møte) | Torsdag 31.01.2019 | | Torsdag 11.04.2019  Evt 08.04.  Møterom 3 | Torsdag 25.04.2019  Møterom 4 (ordinært møte) | Tirsdag 09.04.2019 | | Mandag 12.08.2019 | Torsdag 22.08.2019  (ekstraordinært møte) | Fredag 09.06.2019 | | Mandag 26.08.2019 | Torsdag 12.09.2019  Møterom 4 (ordinært møte) | Tirsdag 03.09.2019 | | Onsdag 09.10.2019 | Torsdag 17.10.2019  (ekstraordinært møte) | Torsdag 31.10.2019 | | Torsdag 14.11.2019 | Torsdag 28.11.2019  Møterom 4 (ordinært møte) | Tirsdag 03.12.2019 |   *Vedtak:*   1. *Arbeidet med læreplaner for vg2 og vg3 vil kreve hyppigere møteaktivitet enn det legges opp til i møteplanen. Rådet ber derfor om å kunne avholde ekstraordinære møter følgende tidspunkt:*  * *Torsdag 22.08.2019* * *Torsdag 17.10.2019*  1. *Faglig råd for elektrofag konstaterer at elektrofagutdanningene i Skandinavia er inne i en endringsprosess. I Sverige utdannes elektrikere på gymnasieskolans elprogram, som er delt i tre fag: Installasjons-, service- og industrielektriker. I Danmark er det nylig innført 28 spesialiseringer (moduler) i elektrikerutdanningen, noe som har ført til flere læreplasser og flere lærebedrifter. Rådet søker om å avvikle en studiereise i 2019 med dette som tema.* 2. *AU utarbeider en søknad til UDIR med gode faglige begrunnelser for en studiereise.* |
| 78-2018 | **Orienteringssaker**  **Regionreformen**  Regionreformen vil utfordre kvaliteten på utdanningen og innføring av tilbudsstruktur. Bør rådet få en orientering fra Udir om hvordan arbeidet kvalitetssikres?  **Utvalg som ser på kjønnsbalanse i utdanningen**  Det er nå to utvalg i gang som ser på kjønnsbalanse i utdanningen:   * UngIDag-utvalget - Ekspertutvalget om likestillingsutfordringer for barn og unge på sentrale områder [lenke](https://nettsteder.regjeringen.no/ungidagutvalget/ekspertutvalget/) * Stoltenbergutvalget - Ekspertutvalget om kjønnsforskjeller i skoleprestasjoner [lenke](https://nettsteder.regjeringen.no/ungidagutvalget/ekspertutvalget/)   Kanskje rådet bør komme med en uttalelse til utvalgene? De har ikke fått særlig mange innspill å bygge sine konklusjoner på: [lenke](https://nettsteder.regjeringen.no/stoltenbergutvalget/innspill/)  *Stoltenbergutvalget leverer 01.02.2018. AU lager utkast til uttalelse til UngIdag med utgangspunkt i tidligere behandlinger. Utvalget har ikke vært opptatt av yrkesfag.*  **Retningslinjer for læreplanarbeid**  Nye retningslinjer for læreplanarbeid, inkludert et eget kapittel og yrkesfag, er nå publisert: [lenke](https://www.udir.no/laring-og-trivsel/lareplanverket/forsok-og-pagaende-arbeid/Lareplangrupper/Retningslinjer-for-utforming-av-lareplaner-for-fag-/)  **Innspillskonferanser – Liedutvalget**  Bergen 15. januar 2019 [Påmelding](https://response.questback.com/isa/qbv.dll/ShowQuest?QuestID=5266416&sid=OLkRYxQ1T5) Tid: kl. 09.30 -16.00 Sted: Clarion Hotel Bergen Airport. Frist for påmelding: 10. desember 2018  Tromsø 29. januar 2019 [Påmelding](https://response.questback.com/isa/qbv.dll/ShowQuest?QuestID=5268315&sid=6oNEM0ZsEB) Tid: kl. 09.30 – 16.00 Sted: Clarion Hotel The Edge Frist for påmelding: 17. desember 2018  (Rådet deltok på utvalgets konferanse i Oslo 01.06.2018)  *Vedtak:*  *Sakene tas til orientering* |
| 79-2018 | **Eventuelt**  **Rekrutteringsfilm**  Applaus |